<classify> Ofisa Mtendaji Mkuu wa Wakala huo na Msajili wa Kampuni, Frank Kanyusi aliwaambia waandishi wa habari jijini Dar es Salaam jana kuwa wamiliki na wakurugenzi hao wa kampuni wanatakiwa kutumia siku hizo kuwasilisha taarifa zao za mwaka pamoja na hesabu za kampuni ili wasiweze kukabiliwa na sheria.Agizo hili la siku 90 sawa na miezi mitatu linaanza Oktoba 6, 2014 na litafikia kikomo Januari 5, 2015,alisema.Alisema kampuni itakayoshindwa kutekeleza agizo hilo ndani ya kipindi hicho itafutiwa usajili na wamiliki na wakurugenzi wake watafikishwa mahakamani kwa kosa la kutotoa taarifa za kampuni zao kwa mujibu wa sheria ya makampuni.Alisema kifungu namba 128 kifungu kidogo cha kwanza na kifungu namba 132 kifungu kidogo cha pili cha Sheria ya Makampuni Sura ya 212 vinalazimisha kampuni zote nchini kuwasilisha kwa msajili wa kampuni taarifa zake za kila mwaka pamoja na hesabu zilizokaguliwa.Pia sheria hiyo inasema ni kosa kwa kampuni kutowasilisha taarifa pamoja na hesabu yake kwa msajili wa kampuni.Aidha matawi ya kampuni za kigeni zilizoandikishwa nchini Tanzania pia zinapaswa kuwasilisha hesabu zakila mwaka, chini ya kifungu namba 438 kifungu kidogo cha kwanza cha sheria hiyo.  <topic>: UCHUMI 